wickkiey/tamil-wikipedia-chunked huggingface dataset:
# ஆபீஸ் (தொலைக்காட்சித் தொடர்)

**ஆபீஸ் ** என்பது விஜய் தொலைக்காட்சியில் மார்ச்சு 11, 2013 முதல் சூன் 5, 2015 வரை திங்கள் முதல் வெள்ளி வரை இந்திய நேரப்படி இரவு 10 மணிக்கு இரண்டு பகுதிகளாக ஒளிபரப்பாகி 562 அத்தியாயங்களுடன் நிறைவு பெற்ற பணி சார்ந்த காதல் நகைச்சுவைத் தொடர் ஆகும். இந்த தொடரில் கார்த்திகேயன் என்ற கதாபாத்திரத்தில் கார்த்திக் ராஜ் நடிக்க இவருக்கு ஜோடியாக ராஜலட்சுமி என்ற கதாபாத்திரத்தில் தென்றல் தொடர் புகழ் ஸ்ருதி ராஜ், விஷ்ணுவர்தன் என்ற காதாபாத்திரத்தில் விஷ்ணுவும், லட்சுமி என்ற காதாபாத்திரத்தில் மக்கள் தொலைக்காட்சி தொடர் தொகுப்பாளினி மதுமிலா போன்றோர் முதன்மை கதாபாத்திரத்தில் நடித்து உள்ளார்கள். இவர்களுடன் சேர்ந்து உதய் மகேஷ், சுசேன் ஜார்ஜ், ஆர்.ரவீந்திரன், சித்தார்த், அழகப்பன் போன்ற பலர் முக்கியாகதாபாத்திரத்தில் நடித்துள்ளார்கள்.  
இந்த தொடரில் கிராமப்புறத்திலிருந்து சென்னைக்கு வேலைக்கு வரும் ராஜலட்சுமி என்ற ஒரு பெண் எதிர்கொள்ளக்கூடிய விஷயங்கள், வேலை, நட்பு, காதல், திருமணம் எனப் பல கதைகளை உள்ளடக்கி இருக்கின்றது. இந்த தொடரில் நடித்த கார்த்திக் ராஜ், ஸ்ருதி ராஜ், விஷ்ணு மற்றும் மதுமிலா போன்ற நடிகர்களின் நடிப்பு மக்கள் மனதில் அதிகம் பிரபலமானவர்கள் ஆவார். இந்த தொடரின் வெற்றிக்கு இவர்களின் காதல் காட்சிகளும் முக்கியப் பங்கு வகித்தது என்பது குறிப்பிடத்தக்கது.  
2014ஆம் ஆண்டு மற்றும் 2015ஆம் ஆண்டு விஜய் தொலைக்காட்சிவிருதுகளின் சிறந்த ஜோடி, சிறந்த நடிகர், விருப்பமான புதுமுக நடிகை, விருப்பமான துணைக்கதாபாத்திரம் போன்ற 15 பிரிவுகளின் கீழ் விருதுகள் பரிந்துரை செய்து 5 விருதுகளை வென்றுள்ளது.
# ஆபீஸ் (தொலைக்காட்சித் தொடர்)

## தொடரின் பருவங்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |  |
| --- | --- | --- | --- |
| **1** | 396 | திங்கள் - வெள்ளி இரவு 7:30 மணிக்கு & இரவு 10 மணிக்கு |  |
| **2** | 166 | திங்கள் - வெள்ளி இரவு 10 மணிக்கு | } |
# ஆபீஸ் (தொலைக்காட்சித் தொடர்)

## கதை சுருக்கம்

கிராமத்திலிருந்து சென்னைக்கு வேலைக்கு வரும் ராஜலட்சுமி (ஸ்ருதி ராஜ்). புதிய ஊர் புதிய நண்பர்கள் என பலரை சந்திக்கின்றார். இவர் வேலை செய்யும் பிரிவில் வேலை செய்யும் கார்த்திகேயன் (கார்த்திக் ராஜ்), விஷ்ணுவர்தன் (விஷ்ணு) மற்றும் லட்சுமி (மதுமிலா). இவர்களுடன் நண்பர்களாகும் ராஜி ஒரு கட்டத்தில் ராஜி மற்றும் கார்த்திக் ஒருவரை ஒருவர் காதலிக்கின்றனர். ஆனால் ராஜி கார்த்திக்கை விட 3மாதம் வயது மூத்தவர் இதனால் இவர் கொஞ்சம் தயங்கினார், பிறகு தனது காதலை கார்த்திக்கிடம் சொல்கின்றார். அதே தருணம் விஷ்ணு மற்றும் லட்சுமியும் ஒருவரை ஒருவர் காதலித்து வருகின்றனர். ராஜி மற்றும் கார்த்திக் காதல் விடயம் ராஜி குடும்பத்திற்கு தெரியவர இந்த காதலை எதிர்த்தனர். குடும்பத்தை எதிர்த்து இருவரும் திருமணம் செய்கின்றனர். சகபணியாளரும் தோழியமான சூசன் (சுசேன் ஜார்ஜ்) கார்த்திக்கை காதலித்து வந்தார் இவர்களின் திருமணம் தெரிந்ததும் அவர் தற்கொலை செய்துகொள்ள இதனால் மன உளைசலுக்கு ஆளாகும் கார்த்திக் இதனால் இருவருக்கும் பல கருது வேறுபாடு இதனால் இருவரும் கொஞ்ச காலம் பிரித்து வாழ்கின்றனர். மீண்டும் இருவரும் எப்படி ஒன்று சேர்க்கிறார்கள் என்பதை பணி சார்ந்த காதல் நகைச்சுவை காட்ச்சிகளுடன் கதை சொல்லப்படுகின்றது.
# ஆபீஸ் (தொலைக்காட்சித் தொடர்)

## நடிகர்கள்

### பருவம் 1

#### முதன்மை கதாபாத்திரம்

- கார்த்திக் ராஜ் - கார்த்திகேயன் 'கார்த்திக்'
- ஸ்ருதி ராஜ் - ராஜலட்சுமி 'ராஜி'
- விஷ்ணு - விஷ்ணுவர்தன் 'விஷ்ணு'
- மதுமிலா - லட்சுமி
- உதய் மகேஷ் - விஸ்வநாதன்
# ஆபீஸ் (தொலைக்காட்சித் தொடர்)

## நடிகர்கள்

### பருவம் 1

#### துணை கதாபாத்திரம்

- சுசேன் ஜார்ஜ் - சுசேன்
- அழகப்பன் - அன்பு
- ஜெமினி மணி - மோகன்
- அன்பழகன் - கட்டா
- ராகவேந்திரன் - புலி
- மதன் -
- அஸ்வின் குமார் -
- மஹாலட்சுமி - ஏஞ்சல்
- ரேகா சுரேஷ் -
- ஆர்.ரவீந்திரன் -
- ஈஸ்வர் - கெளதம் விக்டர்
- டேவிட் சால்மன் - டேவிட்
# ஆபீஸ் (தொலைக்காட்சித் தொடர்)

## நடிகர்கள்

### பருவம் 2

#### முதன்மை கதாபாத்திரம்

- கார்த்திக் ராஜ் - கார்த்திகேயன் *கார்த்திக்*
- ஸ்ருதி ராஜ் - ராஜலட்சுமி *ராஜி*
- விஷ்ணு - விஷ்ணுவர்தன் *விஷ்ணு*
- சித்தார்த் - கமல்
# ஆபீஸ் (தொலைக்காட்சித் தொடர்)

## நடிகர்கள்

### பருவம் 2

#### துணை கதாபாத்திரம்

- அழகப்பன் - அன்பு
- ஜெமினி மணி - மோகன்
- அன்பழகன் - கட்டா
- ராகவேந்திரன் - புலி
- பவித்ரா
- பிரீத்தி - மணிமேகலை
- அணு - மாதவி
- ஹேமா ராஜ்குமார்
- ரேகா சுரேஷ் -
- ஆர்.ரவீந்திரன் -
- டேவிட் சால்மன் - டேவிட்
# ஆபீஸ் (தொலைக்காட்சித் தொடர்)

## நடிகர்களின் தேர்வு

இந்த தொடர் முழுக்க முழுக்க பணி சார்ந்த கதை. இந்த தொடரின் முதல் பகுதியில் **கனா காணும் காலங்கள் கல்லூரியின் கதை** தொடரில் நடித்த கார்த்திக் ராஜ் மற்றும் விஷ்ணு கார்த்திகேயன், விஷ்ணுவர்தன் என்ற காதாபாத்திரங்களில் நடித்துள்ளனர். இது இவர்களின் இரண்டாவது தொடர் மற்றும் முதல் முதன்மை கதாபாத்திரத் தொடர் ஆகும். கார்த்திக்குக்கு ஜோடியாக தென்றல் தொடர் புகழ் ஸ்ருதி ராஜ் ராஜலட்சுமி என்ற கதாபாத்திரத்தில் நடித்துள்ளார். இவர் சின்னத்திரையில் மிகவும் பிரபலமான நடிகை ஆவார். இந்த தொடர் வெற்றிக்கு இவரின் பிரபலமும் ஒரு காரணம் ஆகும். விஷ்ணுவுக்கு ஜோடியாக மக்கள் தொலைக்காட்சி தொகுப்பாளினியும் இலங்கையை பூர்விகமாக கொண்ட தொகுப்பாளினி மதுமிலா நடித்துள்ளார். இதுவே இவரின் முதல் தொடர் ஆகும். அன்பழகன், ராகவேந்திரன், அஸ்வின் குமார், மஹாலட்சுமி ஆகியோர் பணியாளர்களாக நடித்துள்ளார்கள். இந்த தொடரில் ஒரு முக்கியமான கதாபாத்திரத்தில் சின்னத்திரை நடிகையும் மற்றும் மைனா திரைப்பட நடிகையுமான சுசேன் ஜார்ஜ் நடித்துள்ளார். ஆபீஸ் இன் தலைவராக சின்னத்திரை நடிகர் உதய் மகேஷ் நடித்துள்ளார். இவர்களுடன் ஆர்.ரவீந்திரன், ஈஸ்வர், டேவிட் சால்மன் போன்ற பலர் நடித்துள்ளார்கள்.  
இரண்டாம் பகுதியில் என் பெயர் மீனாட்சி தொடர் புகழ் சித்தார் கமல் என்ற முதன்மை கதாபாத்திரத்தில் நடித்துள்ளார. இவர்களுடன் பவித்ரா, அணு, ஹேமா ராஜ்குமார், பிரீத்தி போன்ற பல புதிய நடிகர் நடிகைகளும் நடித்துள்ளார்கள்.
# இந்திய தொழிற் சங்க மையம்

**இந்திய தொழிற்சங்க மையம்** , ஒரு இந்திய அளவிலான தொழிற்சங்கம் ஆகும். இந்திய அளவில் அதிக தொழிலாளர்களைக் கொண்டுள்ள அமைப்பாகும். இந்தியாவில் உள்ள 28 மாநிலங்கள் 9 யூனியன் பிரதேசங்களிலும் செயல்பட்டு வருகிறது குறிப்பாக மேற்கு வங்கம், மகாராஷ்டிரம், திரிபுரா, கேரளா, தமிழ்நாடு, ஆந்திரப் பிரதேசம், தெலுங்காணா போன்ற மாநிலங்களில் வலுவான அமைப்பாக செயல்பட்டு வருகிறது.
# இந்திய தொழிற் சங்க மையம்

## வெளி இணைப்பு

http://www.citucentre.org/
# அலை ஓசை (புதினம்)

கல்கியின் அலை ஓசை ஒரு சாகித்ய அகாதமி விருது பெற்ற முதல் புதினம் ஆகும். கதைக் களம் 1934இல் தொடங்கி 1948 காந்தியின் இறப்பு வரை கதைக்களம் அமைந்துள்ளது.
# அலை ஓசை (புதினம்)

## பாகங்கள்

இது நான்கு பாகங்களைைக் கொண்ட புதினம் ஆகும். அவை,
1. பூகம்பம்
1. புயல்
1. எரிமலை
1. பிரளயம் என்பன ஆகும்.
# அலை ஓசை (புதினம்)

## பூகம்பம்

1. தபால்சாவடி
1. தாயின் உள்ளம்
1. பம்பாய்க் கட்டிடம்
1. வாசலில் ரகளை
1. கிட்டாவய்யர் குடும்பம்
1. மந்திராலோசனை
1. பத்மாபுரம்
1. சௌந்தர ராகவன்
1. கதவு திறந்தது
1. காமாட்சி அம்மாள்
1. "என்னைக் கேட்டால்"
1. கராச்சியில் நடந்தது
1. வானம் இடிந்தது
1. வண்டி வந்தது
1. ராஜத்தின் ரகசியம்
1. தேவி பராசக்தி
1. துரைசாமியின் இல்லறம்
1. மூன்று நண்பர்கள்
1. மோட்டார் விபத்து
1. அம்மாஞ்சி அறிமுகம்
1. சீதாவின் காதலன்
1. கன்னத்தில் ஒருஅறை
1. இது என்ன ஓசை?
1. நெஞ்சு விம்மியது
1. கண்கள் பேசின
1. மலர் பொழிந்தது!
1. இடி விழுந்தது!
1. நிச்சயதார்த்தம்
1. பீஹார்க் கடிதம்
1. இதுவா உன் கதி?
1. மதகடிச் சண்டை
1. காதலர் உலகம்
1. அத்தையும் மருமகனும்
1. கலியாணமும் கண்ணீரும்
# அலை ஓசை (புதினம்)

## புயல்

1. டில்லிப் பிரயாணம்
1. ரயில்வே சந்திப்பு
1. துயரத்தின் வித்து
1. சாலை முனையில்
1. ஹரிபுரா காங்கிரஸ்
1. பாதிக் கல்யாணம்
1. லலிதாவின் கடிதம்
1. சீதாவின் பதில்
1. மல்லிகை மாடம்
1. பகற் கனவு
1. தாஜ்மகால்
1. சரித்திர நிபுணர்
1. ரஜினிபூர் ஏரி
1. ரஜினிபூர் ஏரி (2)
1. புனர் ஜென்மம்
1. தேவபட்டணம் தேர்தல்
1. "லலிதா! பயமாயிருக்கிறது...!"
1. "யார் அங்கே?"
1. "ஹலோ போலீஸ்!"
1. பாரம் நீங்கிற்று
1. ரஜினிபூர் பைத்தியக்காரி
1. கதவு திறந்தது!
1. தாரிணியின் கதை
1. நல்ல மாமியார்
1. "சுட்டு விடுவேன்!"
1. பேச்சு யுத்தம்
1. பிரயாணக் காரணம்
1. கடல் பொங்கிற்று
# அலை ஓசை (புதினம்)

## எரிமலை

1. ஊதுவத்தி வியாபாரி
1. "ஜப்பான் வரட்டும்!"
1. ஆண்டு நிறைவில் அடிதடி
1. பால சந்நியாசி
1. வெற்றி ரகசியம்
1. கலியாணம் அவசியமா?
1. வெள்ளி வீதியிலே
1. மரத்தடியில்
1. இதயம் நின்றது
1. ஒரே வழிதான்!
1. ராகவன் மனக் கவலை
1. "சூரியா! போய்விடு!"
1. "பதிவிரதையானால்...?"
1. இருண்ட மண்டபம்
1. "இன்னொருவர் இரகசியம்"
1. சீதாபஹரணம்
1. யமுனை தடுத்தது
1. மண்டை உடைந்தது
1. இது என்ன உலகம்?
1. சிங்காரப் பூங்காவில்
1. குற்றச்சாட்டு
1. விடுதலை
1. உல்லாச வேளை
1. வெடித்த எரிமலை
1. லலிதாவின் கடிதம்
1. கவலை தீர்ந்தது!
# அலை ஓசை (புதினம்)

## பிரளயம்

1. தாயின் மனக்குறை
1. "சீதா வருகிறாள்!"
1. டாக்டரின் உத்தரவு
1. காதல் என்னும் மாயை
1. மாயா மோகினி
1. நீர்மேற் குமிழி
1. நித்திய வாழ்வு
1. "மாமழை போற்றுதும்"
1. பட்டாபியின் புனர்ஜென்மம்
1. எலெக்ஷன் சனியன்
1. பட்டாபியின் பதவி மோகம்
1. சீதாவின் பெருமிதம்
1. ராகவன் பகற் கனவு
1. ரஜினிபூர் ராஜகுமாரி
1. கங்காபாயின் கதை
1. ரமாமணியின் தோல்வி
1. படிகள் பிழைத்தன!
1. பட்டாபியின் வெற்றி
1. பாம்புக்கு வார்த்த பால்
1. அதிர்ச்சிக்குமேல் அதிர்ச்சி
1. கண்கண்ட தெய்வம்
1. டைரக்டர் சியாம சுந்தர்
1. சீதாவின் பிரார்த்தனை
1. என் சொர்க்கம்
1. அடுத்த ஆண்டு
1. தந்தியின் மர்மம்
1. இருளில் ஒரு குரல்
1. நரக வாசல் திறந்தது!
1. சீமந்த புத்திரி
1. "மரணமே! வா!"
1. பிழைத்த அகதி
1. ராகவன் துயரம்
1. ராகவன் கோபம்
1. சீதாவின் ஆவி
1. பானிபத் முகாம்
1. ஜனவரி 31ம் தேதி
1. ராகவனும் தாரிணியும்
1. மணி அடித்தது!
1. கடவுளின் கருணை
1. "பாக்கியசாலி சீதா!"
1. சூரியாவின் இதயம்
1. லலிதாவின் மன்னி
1. பாமா விஜயம்
# கெலன் (கிரேக்கர்)

**கெலன்** (*Helen*, மாற்றுப் பெயர்ப்பு:*ஹெலன்*) கிரேக்கத் தொன்மவியலில் ஓர் முதன்மையான பெண்ணாவார். உலகிலேயே மிகவும் அழகானவராக கருதப்படுபவர். திராயன் போரிலும் ஓமரின் *இலியட்டிலும்* முதன்மையான இடம் பெற்றுள்ளார். இவருக்காகத்தான் பலநாட்டு மன்னர்களும் திராயன் போரில் சண்டையிட்டு திராயும் அழிபட்டது.  
கெலன் சியுசு கடவுளுக்கும் எசுபார்த்தாவின் மன்னன் மனைவி லெடாவிற்கும் பிறந்தவள். *கேசுடர்* மற்றும் *போலிடியூக்சு* என்ற சகோதரர்களையும் *கிளைடைம்னெசுட்டிரா* என்ற சகோதரியையும் உடையவள். கெலன், மெனெலசு என்ற இளவரசனை சுயம்வரத்தில் தெரிந்து திருமணம் செய்து எசுபார்த்தாவின் அரசியாக விளங்கினாள். இவர்கள் இருவருக்கும் எர்மியோன் என்ற பெண் மகவு பிறந்தது. பின்னதாக பாரிசு என்ற திராய் நாட்டு இளவரசன் எசுப்பார்த்தாவிற்கு வந்தான். அப்ரோடிட் என்ற காதல் தேவதையே அழகானவளாக ஒரு வழக்கில் தீர்ப்புச் சொன்னதனால் பாரிசு, கெலனை ஒரு வரமாகப் பெற்றிருந்தான். இதனால் பாரிசு கெலனைக் கவர்ந்து திராய்க்குக் கொண்டு சென்றான். இதுவே திராயன் போர் மூள காரணமாக அமைந்தது.
# தேவயானி கோபர்கடே சம்பவம்

**தேவயானி கோபர்கடே சம்பவம்** (*Devyani Khobragade incident*) என்பது இந்தியாவின் அமெரிக்காவுக்கான துணைத் தூதராவார் ஐக்கிய அமெரிக்க அதிகாரிகளினால் நுழைவாணை மோசடி, அமெரிக்காவுக்குள் உள்நுழையவைக்க பொய்க்கூற்றுகள் கூறியமை ஆகியவை தொடர்பாக குற்றம்சாட்டப்பட்டு, கைதுசெய்யப்பட்டு வழக்குத் தொடரப்பட்ட நிகழ்வையும், அது சார்ந்து இந்திய அரசு எடுத்த பதில் நடவடிக்கைகளையும் குறிக்கிறது.
# தேவயானி கோபர்கடே சம்பவம்

## பின்புலம்

மும்பையில் பிறந்து வளர்ந்த தேவயானி மவுண்ட் கார்மல் பள்ளியில் படித்து சேத் ஜி எஸ் மருத்துவக் கல்லூரியில் மருத்துவர் பட்டம் பெற்றார். 1999-ம் ஆண்டு இந்திய அரசில் வெளியுறவுத்துறையில் துணைத் தூதுவராக பணியில் சேர்ந்தார். தேவயானி கோப்ரகடேயின் தந்தை உத்தம் கோப்ரகடே மகாராஷ்டிரா மாநில இந்திய ஆட்சிப் பணி அதிகாரியாக இருந்து ஓய்வு பெற்றவர். பாகிஸ்தான், இத்தாலி, ஜெர்மனி நாடுகளில் இந்திய தூதரகங்களின் அரசியல் பிரிவில் பணியாற்றிய பிறகு, 2012-ஆம் ஆண்டு நியூயார்க்கில் இந்திய தூதரகத்தின் அரசியல், பொருளாதாரம், வணிகம் மற்றும் பெண்கள் விவகாரங்களுக்கான துணைத் துணைத் தூதுவராக நியமிக்கப்பட்டார்.  
தன் வீட்டு வேலைகள் செய்வதற்காக ஒரு பணிப்பெண்ணைத் தேட ஆரம்பித்திருக்கிறார் தேவயானி. சங்கீதா ரிச்சர்ட் என்ற பெண் மும்பையில் உள்ள தேவயானியின் வீட்டில் அவரை சந்தித்திருக்கிறார். அமெரிக்காவில் தனது வீட்டில் தங்கி குழந்தைகளை பார்த்துக் கொள்ளவும், வீட்டு வேலைகள் செய்யவும் ஆள் தேடிக் கொண்டிருப்பதாகவும் ரூ 25,000 சம்பளமும், ரூ 5,000 கூடுதல் நேர ஊதியமாகவும் தருவதாக சொல்லியிருக்கிறார். தூதரக கடவுச் சீட்டு பெறப் போவதாக சொல்லி சங்கீதாவிற்கு சாதாரண இந்திய கடவுச் சீட்டை தேவயானி வாங்கிக் கொடுத்துள்ளார்.அ மெரிக்க அரசின் பணி ஒப்பந்தத்தின் அடிப்படையில், நவம்பர் 14, 2012 அன்று நடந்த நேர்முகத் தேர்வின் போது அமெரிக்க தூதரகம் சங்கீதாவுக்கு விசா வழங்கியிருக்கிறது.  
மன உளைச்சல் காரணமாக 2013, ஜூன் மாதம் பொருட்கள் வாங்க கடைக்குப் போன சங்கீதா தேவயானியின் வீட்டுக்குத் திரும்பவில்லை. ஜூலை 8-ம் தேதி சங்கீதா நியூயார்க்கின் மன்ஹாட்டனில் உள்ள ஒரு குடியேற்றங்கள் தொடர்பான வழக்கறிஞரின் அலுவலகத்துக்குப் போயிருக்கிறார். அதைத் தொடர்ந்து இந்திய தூதரகத்திலிருந்து 4 அதிகாரிகள் அங்கு போய் சேர்ந்திருக்கின்றனர். அங்கு நடந்த பேச்சு வார்த்தையின் போது தான் செய்த வேலைக்கான சம்பளமாக ஒரு தொகையையும், தனது சாதாரண இந்திய கடவுச் சீட்டை தந்து விடும்படி சங்கீதா கோரிக்கை வைத்துள்ளார்.
# தேவயானி கோபர்கடே சம்பவம்

## கைது

12 திசம்பர் 2013 அன்று தேவயானி கோபர்கடே தனது குழந்தைகளை பள்ளிக்கூடத்தில் விடும்போது அமெரிக்க மைய்ய அரசின் காவலர்களால் கைது செய்யப்பட்டார். கைதுசெய்யப்பட்ட தேவயானி கோபர்கடே துணைத்தூதருக்குரிய விதிவிலக்குகளும் சலுகைளும் அளிக்கப்படாமல் சிறையிலிடப்பட்டதாகவும், உடைகளை முற்றிலும் களைந்து சோதனை செய்யப்பட்டதாகவும் கூறப்படுகின்றது. இந்த நிகழ்வு இந்திய-அமெரிக்க உறவில் பெரும் விரிசலை ஏற்படுத்தியுள்ளது. இந்திய அரசியல்வாதிகள் பலரும் இதற்கு தமது கண்டனங்களை வெளியிட்டனர்.  
இதேவேளை தேவயானி கோபரகடே தனக்கு வழங்கப்பட்ட அதிகாரங்களை துஷ்பிரயோகம் செய்து, நுழைவாணை மோசடியில் ஈடுபட்டுள்ளதாக அமெரிக்கா தெரிவித்துள்ளது. தேவயானி கோபர்கடே தனது வீட்டிற்காக ஒரு பணிப்பெண்ணை அமர்த்தி அவரிற்கு 4500 அமெரிக்க டாலர்களை மாதம் வழங்குவதாகத் தெரிவித்தார். ஆயினும் உண்மையில் 573 டாலர்களையே செலுத்தியுள்ளார். இவ்வாறு அமெரிக்க அரசிற்கு பொய்க் கணக்கு காட்டியமை ஒரு தீவிரமான தவறு என்று அமெரிக்கா கூறியுள்ளது. அத்துடன் இத்தகைய பிழை செய்பவர்களுக்கு அமெரிக்காவில் 15 வருடங்கள் சிறைத் தண்டனை கிடைக்கலாம் என்பதும் குறிப்பித்தக்கது. அமெரிக்க வெளியுறவுத் துறை அதிகாரி இது தொடர்பாக தாங்கள் ஆய்வு நடத்துவதாக அறிவித்துள்ளார். ஆயினும் ஒரு தூதரக அதிகாரியை நடத்தவேண்டிய வரம்புகளை மீறி அமெரிக்க அதிகாரிகள் நடந்துள்ளதாக இந்திய அரசு குற்றம்சாட்டியுள்ளது. அத்துடன் இந்தியாவில் உள்ள அமெரிக்க தூதரக அதிகாரிகளின் பல்வேறு சலுகைகளையும் இந்திய அரசு ரத்துச் செய்துள்ளது.  
தற்போது தேவயானி பிணையில் விடுவிக்கப்பட்டுள்ளார். அமெரிக்காவில் அவருக்கு எதிராக வழக்குகளை நடத்த முடியாது என்று தேவயானியின் வழக்கறிஞர் டானியர் அர்ஷக் தெரிவித்துள்ளார். அத்துடன் தேவயானியை மறுபடியும் அமெரிக்க அரசு கைது செய்வதைத் தடுக்க அவரை நியூ யோர்க்கில் உள்ள ஐ.நா விற்கான இந்திய அரசின் தூதராக இந்திய அரசு நியமித்துள்ளது. தில்லி, லூதியானா, போபால் போன்ற இடங்களில் பொது மக்கள் அமெரிக்க அதிகாரிகளுக்கு எதிராக ஆர்ப்பாட்டங்களை நடத்தினர்.
# தேவயானி கோபர்கடே சம்பவம்

## வழக்கு

அமெரிக்க வெளியுறவு அமைச்சக செய்தித் தொடர்பாளர் மேரி ஹார்ப் வாஷிங்டனில் அளித்த பேட்டி ஒன்றில் *தேவயானி கோப்ரகடே* மீதான வழக்கை வாபஸ் பெறவோ, மன்னிப்பு கோரவோ மாட்டோம் என்று தனது அறிக்கையில் அவர் கூறியுள்ளார். இந்திய அரசு தற்சமய ஐக்கிய நாடுகள் சபையின் நிரந்தர தூதராக நியமனம் செய்ததால் நீதிமன்றத்தில் நேரில் கலந்துகொள்ளுவதிலிருந்து விலக்குஅளிக்கப்பட்டிள்ளது.
# தேவயானி கோபர்கடே சம்பவம்

## வழக்கு

### குற்றப்பத்திரிக்கை (indictment)

அமெரிக்க நடுவண் சான்றாயர் (jury) குழு தேவயானி கோபர்கடே மீதான குற்றப்பத்திரிகையை ஏற்றுக் கொண்டுள்ளது. இவர் நீதிமன்றத்துக்கு சமூகம் அளிக்கும் வரையில் இவர் மீதான குற்றச்சாட்டுக்கள் நிலுவையில் இருக்கும்.
# தேவயானி கோபர்கடே சம்பவம்

## வழக்கு

### இந்தியா திருப்பி அனுப்பப்படல்

அமெரிக்க அரசு தங்கள் நாட்டை விட்டு வெளியேறுமாறு கூறியதைத் தொடர்ந்து அமெரிக்காவில் இருந்து யுனைட்டெட் ஏர்லைன்ஸ் நிறுவன விமானம் மூலம் தில்லி இந்திரா காந்தி சர்வதேச விமான நிலையத்துக்கு வெள்ளிக்கிழமை இரவு தேவயானி வந்து சேர்ந்தார்.
# தேவயானி கோபர்கடே சம்பவம்

## சங்கீதாவின் நிலை

இச் சம்பவத்தில் பாதிக்கப்பட்டவராகக் கருதப்படும் சங்கீதாவும் அவரது குடும்பவும் ஐக்கிய அமெரிக்க நீதித்துறைப் பாதுகாப்பில் உள்ளனர். அவர்கள் மீது இந்திய அரசு சட்ட நடவடிக்கைகள் எடுக்கவுள்ளதாகக் கூறப்படுகிறது.
# தேவயானி கோபர்கடே சம்பவம்

## பதில் நடவடிக்கைகள்

### தேவயானியின் அறிக்கை

தேவயானியை அவரது குழந்தைகள் முன்பு அமெரிக்க காவல்துறையினர் கைது செய்ததாகவும், கை விலங்கு இட்டு அழைத்துச் சென்றதாகவும், போதை மருந்து பயன்படுத்தியதாக குற்றம் சாட்டப்பட்டவர்களுடனும், பாலியல் குற்றவாளிகளுடனும் சேர்த்து தன்னையும் வைத்திருந்ததாகவும், நிர்வாணமாக்கி சோதனை செய்ததாகவும் தேவயானி குற்றம் சாட்டியிருக்கிறார். தனக்கு தூதரக ஊழியர்களுக்கான விதி விலக்கு இருப்பதாக பல முறை கூறியும் அமெரிக்க காவல்துறை அதிகாரிகள் அதற்கு செவி சாய்க்கவில்லை என்று தேவயானி அமெரிக்க அதிகாரிகள் மீது குற்றச்சாட்டுகள் கூறியிருக்கிறார்.
# தேவயானி கோபர்கடே சம்பவம்

## பதில் நடவடிக்கைகள்

### இந்திய அரசின் பதிலுரையும் நடவடிக்கைகளும்

இந்த நிகழ்வுக்கு காரணமாக இருந்த, சங்கீதா ரிச்சர்ட்ஸ் என்ற பெண்ணின் கணவர் மீது இந்தியா நீதிமன்றம் வழியாக சட்ட நடவடிக்கை எடுக்கப்பட்டுள்ளது என்று அமெரிக்காவிடம் இந்தியா தெரிவித்திருந்தும், அவருக்கு விசா வழங்கி கடந்த டிசம்பர் 10-ம் தேதி அவர் அமெரிக்காவிற்கு தப்பி செல்ல வழி வகை செய்ததன் மூலம், இந்தக் கைது நடவடிக்கை திட்டமிடப்பட்டதாகக் கருதுவதாக இந்திய அரசு தெரிவித்துள்ளது.  
தேவயானியைக் கைது செய்தது இந்தியர்களுக்கு இழைக்கப்பட்ட அவமானம் என்று இந்திய வெளியுறவுத் துறை அதிகாரிகள் கருதினர். இந்நிலையில் இந்தியாவிற்கு வருகை புரிந்த அமெரிக்க நாடாளுமன்ற உறுப்பினர்களின் தூதுக்குழுவை சந்திப்பதற்கு நாடாளுமன்ற சபாநாயகர் மீரா குமார் மறுத்திருக்கிறார். காங்கிரஸ் துணைத் தலைவர் ராகுல் காந்தியும், பாரதீய ஜனதா கட்சியின் பிரதமர் வேட்பாளர் நரேந்திர மோடியும் அவர்களை பார்க்க மறுத்து விட்டிருக்கின்றனர்.  
அமெரிக்காவில் இந்தியத் தூதர் நடத்தப்பட்டதற்கு பதிலடியாக இந்தியாவில் அமெரிக்க தூதரக அதிகாரிகளுக்கான சிறப்பு சலுகைகளை ரத்து செய்திருக்கிறது இந்திய அரசு. அமெரிக்க தூதரக அதிகாரிகளும், அவர்களது குடும்பத்தினரும் சிறப்பு தூதரக அடையாள அட்டைகளை திரும்பக் கொடுத்து விடுமாறு உத்தரவிட்டுள்ளது. அமெரிக்க தூதரகங்கள் இறக்குமதி செய்யும் வெளிநாட்டு மதுவகைகள் இனிமேல் அனுமதிக்கப்படாது என்றும் அறிவித்திருக்கிறது. அமெரிக்க தூதரக அதிகாரிகளுக்கான சிறப்பு விமான நிலைய அனுமதிச் சீட்டும் ரத்து செய்யப்பட்டிருக்கிறது.  
அமெரிக்க தூதரகங்களில் பணி புரியும் இந்திய ஊழியர்கள், அவர்களுக்கு வழங்கப்படும் ஊதியம் இவற்றின் விபரங்களை கேட்டிருக்கிறது இந்திய நடுவண் அரசு. இந்தியாவில் உள்ள அமெரிக்க பள்ளிகளில் பணி புரியும் ஊழியர்களின் பட்டியலையும் கேட்டிருக்கிறது.  
இந்நிலையில் தேவயானியை ஐ. நா., அவையில் இந்திய அரசின் நிரந்தர அதிகாரியாக பணி மாற்றம் செய்து இந்திய அரசு அணையிட்டுள்ளது. இவ்வழக்கின் தொடர்பாக ஜனவரி, 2014ம் ஆண்டு 16ம் தேதிமுதல் அமெரிக்க தூதரங்களில் நடக்கும் வர்த்தக நடவடிக்கைகளை நிறுத்தவும், அமெரிக்க வாகனங்கள் விதிமுறை மீறலில் பிடிபட்டால் அபராதம் விதிக்கப்படும் எனவும் இந்தியா உத்தரவு பிறப்பித்துள்ளது.  
தேவயானியை வியன்னா உடன்படிக்கையின்படி தூதராக கருதப்பட்டு கைது செய்திருக்கக் கூடாது என்கிறது இந்திய அரசு. வெளிநாட்டு தூதரக நடவடிக்கைகள் வியன்னா உடன்படிக்கையில் வரும். இந்திய தூதர் தேவயானியை கைவிலங்கு இட்டது, நிர்வாண சோதனை செய்தது போன்ற செயல் வியன்னா உடன்படிக்கைக்கு எதிரானது என்று இந்திய அரசு குற்றம் சாட்டியுள்ளது.
# தேவயானி கோபர்கடே சம்பவம்

## பதில் நடவடிக்கைகள்

### அமெரிக்க அரசு வழக்கறிஞர் பிரீத் பராரா அறிக்கை

நியூயார்க் நகர நீதித் துறை அரசு வழக்கறிஞர் பிரீத் பராரா (இந்திய வம்சவழி அமெரிக்கர்), “தேவயானி குழந்தைகள் முன்பு கைது செய்யப்படவில்லை என்றும் அவருக்கு கை விலங்கு இடப்படவில்லை என்றும் அவரது தொலைபேசி கைப்பற்றப்படவில்லை என்றும் சுமார் இரண்டு மணி நேரத்துக்கு பல இடங்களுக்கு தொலைபேசியில் தொடர்பு கொள்ள காவல்துறையினர் அனுமதித்திருக்கின்றனர் என்று தனது அறிக்கை விடுத்துள்ளார்.  
தேவயானியை அவரது காரிலே அமர வைத்து தொலைபேசி அழைப்புகளை செய்ய ஏற்பாடு செய்த காவலர்கள், அவருக்கு காபி கொண்டு கொடுத்ததுடன், சாப்பிடுவதற்கான உணவும் வாங்கித் தருவதாக கூறியிருக்கின்றனர். அமெரிக்க காவல்துறை நடைமுறையின்படி தேவயானி தனி அறையில் ஒரு பெண் அதிகாரியால் முழுமையாக சோதனை செய்யப்பட்டார். தனக்கோ, சக கைதிகளுக்கு ஊறு விளைவிக்கும்படியான எந்தப் பொருளையும் உடலில் மறைத்து வைத்திருக்கக் கூடாது என்பதை உறுதிப்படுத்தும் விதமாக இந்த சோதனை செய்யப்பட்டது” என்று அறிக்கை வெளியிட்டிருக்கிறார்.
# தேவயானி கோபர்கடே சம்பவம்

## வழக்கு தள்ளுபடி

14.03.2014ம் ஆண்டு தேவயானி மீது சுமத்தப்பட்ட குற்றச்சாட்டு தள்ளுபடி செய்யப்பட்டது. இந்த வழக்கில் கூறப்பட்டுள்ள 14 பக்கங்கள் கொண்ட தீர்ப்பில், 'இவர் ஜனவரி மாதம் 8ம் தேதி 5.47 நிமிடங்களுக்கு முழு பாதுகாப்பு பெற்றுள்ளார். ஆனால் இவர் மீது ஜனவரி 9ம் தேதி குற்றச்சாட்டு பதிவு செய்யப்பட்டுள்ளது. அந்த நேரத்தில் இவர் மீது விசா மோசடி குற்றச்சாட்டு பதிய முகாந்திரம் இல்லை. ஆகையால் இந்த வழக்கு தள்ளுபடி செய்யப்படுகிறது' என்று கூறப்பட்டுள்ளது.
# தேவயானி கோபர்கடே சம்பவம்

## புதிய வழக்கு பதிவு

தேவயானி கோபர்கடே மீது ஏற்கனவே தொடுக்கப்பட்ட குற்றச்சாட்டுகள் அமெரிக்க நீதிமன்றத்தால் தள்ளுபடி செய்யப்பட்ட நிலையில், மீண்டும் அவர் மீது அமெரிக்க அரசு குற்றச்சாட்டுகள் பதிவு செய்யப்பட்டுள்ளது.
# தேவயானி கோபர்கடே சம்பவம்

## நாடாளுமன்ற விவாதம்

வெளி நாடுகளில் இவரைப்போன்ற தூதுவர்களுக்கு நேர்ந்த துயர சம்பவங்கள் பற்றி பேசப்பட்டது. ஸ்லோவேனியா, ருமேனியா, அல்பேனியா போன்ற நாடுகளில் இந்தியாவின் சார்பாக இருந்த தூதுவர்களுக்கு நேர்ந்த சம்பவங்கள் பற்றிப்பேசப்பட்டது.
# பாரிசு (கிரேக்கர்)

**பாரிசு**, (*Paris*) அல்லது **அலெக்சாந்திரோசு** (*Alexandros*) கிரேக்கத் தொன்மவியலில் ஓர் முக்கிய நபராகும். திராயன் போரிலும் ஓமரின் *இலியட்டிலும்* முதன்மையான பங்கு உடையவன்.  
அலெக்சாந்திரோசு (பாரிசு) திராயின் மன்னன் பிரையமிற்கும் அரசி எகூபாவிற்கும் மகனாகப் பிறந்தவன். பிறந்த குழந்தையால் திராய் அழிவுறும் என்ற குறிமொழிகளால் அச்சமுற்ற மன்னன் தன் மகன் விலங்குகளால் உயிரிழக்க காட்டில் விட்டான். ஆனால் அக்குழந்தையை மற்றொருவன் கண்டெடுத்து பாரிசு எனப் பெயரிட்டு வளர்த்து வந்தான்.  
மூன்று தேவதைகளுக்குள் தங்களில் யார் அழகு என்றெழுந்த பிணக்கில் தீர்ப்பு வழங்கப் பணிக்கப் பட்டான். தன்னை அழகானவளாக தெரிந்தெடுத்தால் உலகிலேயே மிகவும் அழகிய ஹெலனை பெற்றுத் தருவதாக வாக்களித்த அப்ரடைட்டியே அழகானவளாக தீர்ப்பளிக்கிறான். இதனால் மெனெலசுவைத் திருமணம் செய்து கொண்டு எசுபார்த்தாவின் அரசியாக விளங்கிய ஹெலனை ஒரு தந்திரம் செய்து தன்னுடன் கூட்டிச் செல்கிறான். இதுவே திராயன் போர் மூள முதன்மைக் காரணமாக அமைந்தது.  
பாரிசு ஒரு நஞ்சூட்டப்பட்ட அம்பினை அச்சிலிசின் கால்களில் எய்து உயிரிழக்க வைக்கிறான். இறுதியில் பிலோக்டெடெசால் கொல்லப்படுகிறான்.
# காந்தியடிகள் நற்பணி கழகம்

**காந்தியடிகள் நற்பணி கழகம்** கும்பகோணத்தில் உள்ளது. இதன் நிறுவனர் கு. பாலசுப்ரமணியம் ஆவார். இக்கழகம் 1975 ஆம் ஆண்டு தொடங்கப்பட்டது.  
இக்கழகம் தொடங்கப்பட்ட காலத்திலிருந்து ஏழை மாணவர்களுக்கு இலவசமாக படிக்க உதவி செய்து வருகிறது. படிப்பை பாதியில் நிறுத்தியவர்கள், படிக்க வசதியற்றவர்கள் போன்றவர்களுக்கு பயிற்சி வகுப்புகள் அளிக்கப்படுகிறது. எட்டாம் வகுப்பு, பத்தாம் வகுப்பு, பன்னிரண்டாம் வகுப்பு ஆகியவை இங்கு நடத்தப்படுகிறது. இங்கு படிக்கும் மாணவர்களிடம் கட்டணம் எதுவும் வாங்குவதில்லை.
# புள்ளியியல் செயல்முறை கட்டுப்பாடு

**புள்ளிவிவர செயல்முறை கட்டுப்பாடு** என்பது புள்ளியியல் முறைகள் பயன்படுத்துகின்ற தர கட்டுப்பாட்டு முறை ஆகும். இது ஒரு செயல்பாட்டை கண்காணிக்கவும் கட்டுப்படுத்தவும் பயன்படுகிறது. ஒரு செயல்பாட்டை கண்காணிப்பதும கட்டுப்படுத்துவதும் அந்த செயல்பாடு தனது முழு திறனுடன் செயல்பாடுவதை உறுதி செய்கிறது.
# புள்ளியியல் செயல்முறை கட்டுப்பாடு

## வரலாறு

புள்ளியியல் செயல்முறை கட்டுப்பாடு தொடர்பான கருத்துக்கள் ஆரம்பத்தில் 1920 ஆம் ஆண்டில் பெல் ஆய்வகத்தின் டாக்டர் வால்டர் ஷேவார்ட் ஆல் உருவாக்கப்பட்டது. பின்னர் வி எட்வர்ட் டெமிங் மூலம் மேம்படுத்தப்பட்டது.
# உறவுகள் சங்கமம் (தொலைக்காட்சித் தொடர்)

**உறவுகள் சங்கமம்** ராஜ் தொலைக்காட்சியில் 2013 அக்டோபர் 24, அன்றிலிருந்து, திங்கள் முதல் வெள்ளி வரை இரவு 9.30 மணிக்கு ஒளிபரப்பான மெகாதொடர். இந்த தொடரில் பல முன்னணி நட்சத்திரங்கள் நடித்திருந்தனர். இந்த தொடருக்காக திரைப்பட நடிகை சுகன்யா முதல் முதலாக பாடியுள்ளார்.
# உறவுகள் சங்கமம் (தொலைக்காட்சித் தொடர்)

## நடிகர்கள்

- யுவராணி
- பாரதி
- கிருத்திகா
- வடிவுக்கரசி
- பூஜா
- ச.கவிதா
- ரம்யா
- அப்சர்
- ஷ்யாம் கணேஷ்
- வெங்கட்
- தேவ்
- நேத்திரன்
- பாண்டு
- அய்யப்பன்
- அடோ மனோகர்
- ஸ்ரீதர்
- அஜய்ரதினம்
- ஜெகன் நாத்
- அழகு
- அமரசிகாமணி
- குமரேசன்
- தேவிகிருபா
- கே.ச ஜெயலக்ஷ்மி
- சுஜாதா
- சோபனா
- ஸ்ரீகாமு
- சங்கிதாபாலன்
- நாகலட்சுமி
- சந்திவில்யம்ஸ்
- நித்தியாரவிந்தர்
- சாந்திஅனந்தராஜ்
- பேபி ஸ்ரீஜா
# அக்னி பறவை (தொலைக்காட்சித் தொடர்)

**அக்னி பறவை** இந்த தொடர் (திங்கள் முதல் வெள்ளி வரை இரவு 8.30 மணிக்கு) புதுயுகம் தொலைக்காட்சியில் ஒளிபரப்பானது. இத் தொடரில் சிம்ரன் முக்கியக் கதாபாத்திரத்தில் நடிக்கின்றார். அக்னி பறவைத் தொடர் ஒரு உண்மைக் கதை ஆகும்.
# அக்னி பறவை (தொலைக்காட்சித் தொடர்)

## நடிகர்கள்

- சிம்ரன்
- மனுஷ்
- டாக்டர் ஷர்மிளா
- பாலாம்பிகா
- மகேஷ்
- ரவிகாந்த்
- வெங்கட் ரங்கநாதன்
- மதுமிளா
- ரிந்து ரவி
- சுசித்திரா
- உஷா சாய்
- திபா சங்கர்
# அக்னி பறவை (தொலைக்காட்சித் தொடர்)

## இவற்றை பார்க்க

- புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்
# நடத்தைக்குரிய பகுப்பாய்வியல்

**நடத்தைக்குரிய பகுப்பாய்வியல்** (*behavioral analytics*) என்பது வணிகப் பகுப்பாய்வியலின் ஒரு பகுதியாகும். இது பொதுவாக மின் வாணிகம், சமூக வலைத்தலங்களில் பயனர்களின் நடத்தைக்குரிய விடயங்களை அறிய உதவுகிறது. நடத்தைக்குரிய பகுப்பாய்வியல் இணையப் பயன்பாட்டில், மின் வாணிக பயனர்களின் தகவல்களை கூகிள் பகுப்பாய்வியல் கருவி மூலம் பகுப்பாய உதவுகிறது.
# நடத்தைக்குரிய பகுப்பாய்வியல்

## எடுத்துக்காட்டுகள்

- அமெசான்.காம் தனது பயனர்கள் வாங்கும் பொருட்களை வைத்து அவர்களுக்கு வேறு சில பொருட்களை பரிந்துரை செய்கிறது.
- வங்கிகள் நடைத்தைக்குரிய பகுப்பாய்வின் மூலம் புதிய வாடிக்கையாளர்களை உருவாக்குகின்றனர்.
# நடத்தைக்குரிய பகுப்பாய்வியல்

## வகைகள்

- மின் வாணிகம் மற்றும் சில்லறை வணிகம் - தயாரிப்பு பரிந்துரைகள் மற்றும் எதிர்கால விற்பனைப் போக்குகளைல் கணிப்பதற்காக
- இணைப்பிலுள்ள விளையாட்டுக்கள் - எதிர்கால வெளியீடுகளில் பயன்பாட்டின் போக்குகள், சுமை, மற்றும் பயனர் விருப்பத்தைக் கணிப்பதற்காக
- குழு பகுப்பாய்வியல் - பயனர் குழுவின் நடத்தையை வைத்து அவர்களின் செயல்பாடுகளையும் நடத்தையையும் புரிய முற்படுதல்
# மதுரை மையச் சிறை

**மதுரை மையச் சிறை** (*Madurai Central Prison*) தமிழ்நாட்டிலுள்ள மதுரையில் அமைக்கப்பட்டுள்ள சிறைச்சாலையாகும். இது 1865-ஆம் ஆண்டில் கட்டப்பட்டது. இங்கு 1252 கைதிகளை வைக்கும் வசதி உள்ளது. இச் சிறைச்சாலை 31 ஏக்கர் பரப்பளவில் அமைந்துள்ளது. இச்சிறையில் பெண் சிறைக் கைதிகளின் வளாகம் உள்ளது.
இச்சிறை வளாகத்துள் இந்திராகாந்தி தேசிய திறந்தவெளி பல்கலைக்கழகத்தின் (IGNOU) மையம் உள்ளது. இப்பல்கலைககழகம் நடத்தும் படிப்புகளில் கைதிகள் இலவசமாகச் சேர்த்துக் கொள்ளப்படுகின்றனர் (அதற்கான செலவை அரசாங்கமே ஏற்றுக் கொள்கிறது). அவர்களுக்கான பல்கலைக்கழக இறுதித் தேர்வுகளும் இவ்வளாகத்துள்ளாகவே நடத்தப்படுகின்றன.
# மதுரை மையச் சிறை

## இடமாற்றம்

மதுரையிலிருந்து 23 கிலோ மீட்டர் தொலைவில் உள்ள திருவாதவூர் அருகே அமைந்த இடையபட்டி கிராமத்தில் 85 ஏக்கர் நிலத்தில் அனைத்து வசதிகளுடன் மதுரை மத்திய சிறை கட்ட தமிழ்நாடு அரசு ஒப்புதல் வழங்கியுள்ளது. தமிழ்நாடு காவலர் வீட்டு வசதி கழகம் மூலம் கட்டுமான பணி நடக்க உள்ளது. இதற்கான திட்ட அறிக்கை தயாரிக்கும் பணி துவங்கியுள்ளது.
# நாட் கிங் கோல்

**நாட் கிங் கோல்** (ஆங்கிலம்:* Nat King Cole*, வாழ்ந்த காலம்: மார்ச் 17, 1919 முதல் பிப்ரவரி 15, 1965 வரை) அமெரிக்காவைச் சார்ந்த பாடகர், இசையமைப்பாளர் ஆவார். இவரது இயற்பெயர் நதானியேல் ஆடம்ஸ் கோல்ஸ் (Nathaniel Adams Coles). இவரது *ஜாஸ்* இசைப் பாடல்கள் புகழ் மிக்கவை. தொலைக்காட்சி நிகழ்ச்சிகள் நடத்திய முதல் ஆப்பிரிக்க அமெரிக்கர்களில் இவரும் ஒருவர் ஆவார். இவர் தனது மரணம் வரை உலகப் புகழுடன் விளங்கினார். 1930-களின் மத்தியில் இவர் தனது இசைக் கச்சேரியைத் தொடங்கினார். 1943-ல் ஒலிப்பதிவு செய்யப்படட இவரது *ஸ்டெரெட்டன் அப் அண்ட் ப்ளை ரைட்* (Straighten Up and Fly Right) மூலம் புகழ் பெற ஆரம்பித்தார். *என்.பி.ஸி* தொலைக்காட்சியில் 1956 ஆம் ஆண்டு நவம்பர் மாதம் 5 ஆம் தியதி தனது முதல் நிகழ்ச்சியை நடத்தினார். அளவிற்கு அதிகமான புகைப்பிடிக்கும் பழக்கமுடைய இவர் *தொண்டைப் புற்று நோயால்* மரணமடைந்தார்.
# எசுபார்த்தா

கட்டப்பட்ட பண்டைய கோவில். இது யூரோடாசு ஆற்றின் இடது கரையில் வருங்கால *டோரியன் எசுபார்த்தா*வின் அமைவிடத்தை நோக்கி தெரப்னெ குன்றின் மேல் கட்டப்பட்டது. பின்னணியில் தேகெடசு மலைத் தொடரைக் காணலாம்.]]  
**எசுபார்த்தா** (*Sparta*, தோரிக் கிரேக்கம்: ; அத்திக் கிரேக்கம்: ), அல்லது **லாசெடெமன்** (*Lacedaemon*) பண்டைய கிரேக்கத்தில் இருந்த முதன்மையான நகர அரசு ஆகும். இது பெலோபோனிய மூவலந்தீவின் தென்கிழக்கில் லகோனியாவில் யூரோடாசு ஆற்றங்கரையில் அமைந்திருந்தது. கி.மு 10ஆம் நூற்றாண்டில் டோரியர்களின் படையெடுப்பிற்குப் பிறகு இது ஓர் அரசியல் முதன்மைப் பெற்றது. கிட்டத்தட்ட கி.மு 650இல், இது பண்டைய கிரேக்கத்தின் வலுவான படை கொண்ட நாடாக விளங்கியது.
# எசுபார்த்தா (தற்காலம்)

**எசுபார்த்தா** (*Sparta* அல்லது **Sparti**; ) கிரேக்க நாட்டின் லகோனியாவில் உள்ள ஓர் நகராட்சி ஆகும். இது பண்டைய எசுபார்த்தா அமைந்திருந்த இடத்தில் உள்ளது. 2001 கணக்கெடுப்பின்படி மக்கள்தொகை 35,259 ஆக இருந்தது. இதில் 17,408 நபர்கள் நகரத்தில் வாழ்ந்தவர்களாவர்.
# இரட்டை மாட்டு வண்டிப் பந்தயம்

**இரட்டை மாட்டு வண்டிப் பந்தயம்**, தமிழகத்தில் நடைபெறும் விளையாட்டாகும். இரண்டு மாடுகள் பூட்டப்பட்ட சிறு தட்டுவண்டியினை இப்பந்தய விளையாட்டில் பயன்படுத்துவர். குறிப்பிட்ட துரத்தினை இத்தட்டு வண்டியின் மூலம் முதலில் கடந்து திரும்பி வருவது பந்தயத்தின் நோக்கமாக உள்ளது. கிராமிய தேவதைகளின் வழிபாட்டு விழாவினை ஒட்டி இவ்விளையாட்டு நடைபெறும்.  
பந்தயத்தில் கலந்து கொள்ளும் ஒவ்வொரு வண்டிக்கும் இரண்டு பேர் இருக்கலாம். ஒருவர் வண்டியினை ஓட்டுபவர். இன்னொருவர் உதவியாளர். ஓட்டுபவருக்கு உதவியாளர் திறமையுள்ளவராக அமைய வேண்டும். ஏனெனில் ஓட்டுபவர் வண்டியில் உட்கார்ந்து கொண்டு காளைகளை விரட்டி ஓட்டிக் கொண்டிருப்பார். உதவியாளர் வண்டியில் ஏறாமல் பின் தொடர்ந்து ஓடி வர வேண்டும். மாட்டின் வேகத்தினை அதிகப்படுத்த ஓட்டுபவர் பல உத்திகளைக் கையாள்வார். கூர் ஆணி வைத்த தார்க்குச்சியினைக் கொண்டு மாட்டின் குதப்பகுதியில் குத்துவார். வலி தாங்காத காளைகளும் வேகமாக ஓடும்.  
பந்தயத்தில் கலந்து கொள்ள நினைப்பவர் நுழைவுக் கட்டணம் செலுத்த வேண்டும். ஆனால், கலந்து கொள்ளும் வண்டிகளின் எண்ணிக்கையில் வரையரையேதுமில்லை. பந்தயத்தில் வெற்றி பெற்றவருக்குக் கிராமத்தலைவர் பரிசுகளை வழங்குவார். குதிரைப் பந்தயத்திற்கு நகரத்தில் உள்ளவர்கள் எவ்வளவு முதன்மை கொடுக்கின்றனரோ, அது போலவே கிராமத்தார் மாட்டுப் பந்தயத்திற்கு முதன்மை கொடுக்கின்றனர்.  
தமிழ்நாட்டில் முதன் முதலில் தேனி மாவட்டத்தில் உள்ள உத்தமபாளையம் அருகில் *உ.அம்மாபட்டி*என்ற கிராமத்தில் தொடங்கப்பட்டது.
# அடிமை உடைமை அரசு

வர்க்கங்களாக சமுதாயம் பிரிபட்டிருந்த போது ஆளும் வர்க்கம் பெற்றுள்ள சலுகைகளைக் காப்பாற்றிக் கொள்வதற்காக ஒரு தனி இயந்திரம் தேவையாய் இருந்தது சமுதாயத்தில் உழைப்பாளி மக்களை ஒடுக்குவதற்காக வந்த, அமைந்த இயந்திரம் **அடிமை உடைமை அரசு** எனப்பட்டது.
# அடிமை உடைமை அரசு

## அரசின் தன்மை

ஒரு வர்க்கம் மற்றொரு வர்க்கத்தை ஒடுக்குவதற்கான ஒரு இயந்திரமாகவே அரசு எப்போதும் இருந்து வந்திருக்கிறது. அடிமை உடைமையாளர்களின் அரசாக இருந்து அடிமைகளை அடக்கி வைத்திருக்க பயன்பட்டதாகவும், அடிமைகளைச் சுரண்டும் அதிகாரத்தை அடிமை உடைமையாளர்களுக்கு இது வழங்கியதாகவும் அறியப்படுகிறது.
# அடிமை உடைமை அரசு

## மேலும் பார்க்கவும்

- பொதுவுடமை
- பொதுவுடைமை அறிக்கை
- இடதுசாரி அரசியல்
# முருகு சுந்தரம்

**முருகு சுந்தரம்** (*Murugu Sundaram*, 26 திசம்பர் 1929 – 12 சனவரி 2007) தமிழ்க் கவிஞராவார். இவரை மறுமலர்ச்சிக் கவிஞர் என்று போற்றுகின்றனர்.
# முருகு சுந்தரம்

## வாழ்க்கை வரலாறு

1929ஆம் ஆண்டு திருச்செங்கோடு ஊரில் முருகேசன் - பாவாய் தம்பதியனருக்கு மகனாக முருகுசுந்தரம் பிறந்தார். இளநிலை கல்வியும், புலவர் பட்டமும் பெற்று மேல்நிலைப்பள்ளி ஆசிரியராகவும், தலைமை ஆசிரியராகவும் பணியாற்றியுள்ளார். 1960ஆம் ஆண்டு தனது முதல் கவிதையை எழுதினார்.
# முருகு சுந்தரம்

## இயற்றிய நூல்கள்

முருகு சுந்தரம் இயற்றிய இருபத்து ஆறு நூல்களும் அரசுடமையாக்கப்பட்டுள்ளன.  
1. அரும்புகள் மொட்டுகள் மலர்கள் (நூல்)
1. இந்திய இலக்கியச் சிற்பிகள் (நூல்)
1. எரிநட்சத்திரம் (நூல்)
1. கட்டடமும் கதையும் (நூல்)
1. கடை திறப்பு (நூல்)
1. காந்தியின் வாழ்க்கையிலே (நூல்)
1. குயில் கூவிக்கொண்டிருக்கும் (நூல்)
1. குயில்களும் இளவேனில்களும் (நூல்)
1. கென்னடி வீர வரலாறு (நூல்); 1965; சிவலிங்கம் பப்ளிஷிங் ஹவுஸ், ஈரோடு.
1. சந்தனப்பேழை (நூல்)
1. சுரதா ஓர் ஒப்பாய்வு (நூல்)
1. தமிழகத்தில் குறிஞ்சி வளம் (நூல்)
1. தீர்த்தக் கரையினிலே (நூல்)
1. பனித்துளிகள் (நூல்)
1. பாட்டும் கதையும் (நூல்)
1. பாரதி பிறந்தார் (நூல்)
1. பாரும் போரும் (நூல்)
1. பாவேந்தர் ஒரு பல்கலைக்கழகம் (நூல்)
1. பாவேந்தர் நினைவுகள் (நூல்)
1. பாவேந்தர் படைப்பில் அங்கதம் (நூல்)
1. புகழ்பெற்ற புதுக்கவிஞர்கள் (நூல்)
1. புதுவைக் கல்லறையில் புதிய மலர்கள் (நூல்)
1. மலரும் மஞ்சமும் (நூல்)
1. முருகுசுந்தரம் கவிதைகள் (நூல்)
1. வள்ளுவர் வழியில் காந்தியம் (நூல்)
1. வெள்ளையானை (நூல்)
# இராமோஜி திரைப்பட நகர்

**இராமோஜி திரைப்பட நகர்** ( Ramoji Film City ) என்பது மிகப் பெரியதும் முழுமையானதும் தொழில்துறை ரீதியாக சிறப்பாக திட்டமிட்டு உருவாக்கப்பட்ட ஒரு திரைப்பட நகராகும். திரைப்படங்கள் எடுப்பதற்கு ஏற்ற எல்லா வசதிகளையும் உள்ளடக்கிய இடமாகும். ஐதராபாத்திலிருந்து 25 கிலோ மீட்டடர் தொலைவிலுள்ள இவ்விடம் 1500 ஏக்கர் பரப்பினைக் கொண்டது. ஆலிவுட் நகரைவிட சிறப்பானவசதிகளைக் கொண்டதாகக் கருதப்படுகிறது. ஒருவிதமான இந்தக் கனவுலகிற்குச் சென்றுவர பேருந்துகள் இயக்கப்படுகின்றன. பெரியத்தோட்டங்கள், படம் எடுக்கும் அரங்குகள், உணவகம், கடைகள், மனமகிழ் இடங்கள் என பலவும் உள்ளன. ஐந்து நட்சத்திர மற்றும் மூன்று நட்சத்திர தங்கும் விடுதிகள் உள்ளன. உதவுவதற்கு ஏராளமான பணியாளர்கள் அமர்த்தப்பட்டுள்ளனர்.
# த. கோவேந்தன்

**த. கோவேந்தன்** (பிறப்பு: 21 சூன் 1932) என்பவர் தமிழ் எழுத்தாளரும், கவிஞருமாவார். இவருடைய நூல்கள் நாட்டுடைமையாக்கப்பட்டுள்ளன.
# த. கோவேந்தன்

## வாழ்க்கை வரலாறு

1932ம் ஆண்டு வே.மு. தங்கவேல், குயிலம்மாள் தம்பதியினருக்கு மகனாக கோவிந்தன் பிறந்தர். இவருடைய இயற்பெயர் கோவிந்தசாமி என்பதாகும். "காவேரிக்கவிராயர்", "சொல்லேருழவர்" என்னும் புனைப்பெயர்களிலும் பல பாடல்களை எழுதியுள்ளார்.
1. கல்விச் செல்வம்
1. காளிதாசன் உவமைகள்
1. குறும்பா
1. சர்வ சமயச் சிந்தனைகள்
1. சித்தர்களின் பூசா விதிகள்
1. சிந்தனைச் செம்மலர்கள்
1. சிரிக்க சிந்திக்க சிறுவர் கதைகள்
1. சிறந்த வாழ்வுக்குச் சில யோசனைகள்
1. செந்தமிழ்ப் பெட்டகம்(முதல் பாகம்)
1. செந்தமிழ்ப் பெட்டகம்(இரண்டு பாகம்)
1. சோவியத்துக் கவிஞர் நூற்றுவர்
1. தமிழ் எழுத்தின் தோற்றமும் வளர்ச்சியும்
1. தாவோ ஆண் பெண் அன்புறவு
1. திருப்புகழ் மெய்ப்பொருள் தெளிவுரை-1
1. திருவில்லிபுத்தூர் ஆண்டாள் பிள்ளைத்தமிழ்
1. நற்றமிழில் நால் வேதம்
1. பாப்பா முதல் பாட்டி வரை
1. பாரதத்தில் செழித்த வைணவம்
1. பாரதிதாசன் கதைப்பாடல்கள்
# நாரா. நாச்சியப்பன்

**நாரா. நாச்சியப்பன்** ஒரு தமிழ் எழுத்தாளராவார். இவருடைய நூல்கள் நாட்டுடைமையாக்கப்பட்டுள்ளன. பாவலர் நாரா.நாச்சியப்பன் என்றும், இவர் அழைக்கப்பெற்றார்.
# நாரா. நாச்சியப்பன்

## வாழ்க்கை வரலாறு

இராமநாதபுரம் மாவட்டம் ஆத்தங்குடியில் 1927ல் பிறந்தார் நாரா. நாச்சியப்பன். பொன்னி என்ற இதழில் துணையாசிரியராக பணியாற்றியவர். ஐங்கரன் எனும் கைபிரதி ஏட்டினை நடத்தியவர்.
# நாரா. நாச்சியப்பன்

## இயற்றியுள்ள நூல்கள்

- அசோகர் கதைகள்
- அப்பம் தின்ற முயல்
- இளந்தமிழன்–1
- இளந்தமிழன்–2
- இளைஞர்களுக்கு தந்தை பெரியார் வரலாறு
- இறைவர் திருமகன்
- ஈரோட்டுத் தாத்தா
- உமார்கயாம் (புதினம்)
- என்ன? ஏன்? எப்படி?
- ஏழாவது வாசல்
- ஒரு ஈயின் ஆசை
- கடல்வீரன் கொலம்பஸ்
- கடவுள் பாட்டு
- கள்வர் குகை
- கீதை காட்டும் பாதை
- குயில் ஒரு குற்றவாளி
- குயிலும் சஞ்சீவி பர்வதத்தின் சாரலும்
- குருகுலப் போராட்டம்
- சிந்தனையாளன் மாக்கியவெல்லி
- சிறுவர் பாட்டு
- தமிழ் வளர்கிறது
- தாவிப்பாயும் தங்கக் குதிரை
- தெய்வ அரசு கண்ட இளவரசன்
- தேடி வந்த குயில்
- நல்வழிச் சிறுகதைகள்–தொகுதி 1
- நல்வழிச் சிறுகதைகள்–தொகுதி 2
- நாச்சியப்பன் பாடல்கள்
- நாச்சியப்பன் பாடல்கள்–தொகுதி 1
- நாச்சியப்பன் பாடல்கள்–தொகுதி 2
- நாயகர் பெருமான்
- நீளமூக்கு நெடுமாறன்
- பஞ்ச தந்திரக் கதைகள்
- பர்மாவில் பெரியார்
- பள்ளிக்குச் சென்ற சிட்டுக்குருவிகள்
- பறவை தந்த பரிசு-1
- பறவை தந்த பரிசு-2
- பாசமுள்ள நாய்க்குட்டி
- பாடு பாப்பா
- மன ஊஞ்சல்
- மாயத்தை வென்ற மாணவன்
- மாஸ்டர் கோபாலன்
- மூன்று திங்களில் அச்சுத் தொழில்
# முகமது நயினார் மரைக்காயர்

**முகமது நயினார் மரைக்காயர்** என்பவர் தமிழ் எழுத்தாளர்களில் ஒருவராவார். இவருடைய படைப்புகள் தமிழக அரசால் நாட்டுமையாக்கப்பட்டுள்ளன.
# முகமது நயினார் மரைக்காயர்

## இயற்றியுள்ள நூல்கள்

- தேவார மஞ்சரி, கீர்த்தன மஞ்சரி
- லால்கௌஹர் எனும் நாடக நூல்
# முகமது நயினார் மரைக்காயர்

## இவற்றையும் காண்க

- தேசியமயமாக்கல்
- தமிழ் நூல்களை நாட்டுடைமையாக்கல்
- இசுலாமியத் தமிழ் இலக்கியம்
# சரமதி மலை

**சரமதி மலை** (Saramati) இந்தியாவின் நாகாலாந்து மாநிலத்திற்கும் மியான்மார் நாட்டிற்கும் இடையே இருக்கும் மலை ஆகும். இம்மலையானது 3826 மீட்டர்கள் உயரமுடையது. தென்கிழக்கு ஆசியாவிலுள்ள உயரமான மலைகளுள் இதுவும் ஒன்று. இது நாகாலாந்தின் *டியூன்செங்* நகருக்கு அருகிலும் மியான்மரின் *சாகிங்* பகுதியிலும் அமைந்துள்ளது.
# கொற்கை (நூல்)

**கொற்கை** என்னும் புதினம் ஜோ டி குரூஸ் என்பவரால் தூத்துக்குடி மாவட்ட பரதவர் வாழ்க்கையை அடிப்படையாகக்கொண்டு புனையப்பட்டது ஆகும். இந்நூலுக்கு 2013ஆம் ஆண்டில் தமிழுக்கான சாகித்திய அகாதெமி விருது வழங்கப்பட்டு இருக்கிறது.  
ஜோ டி குரூஸ் எழுதிய இரண்டாவது புதினமான கொற்கை பாய்மரக் கப்பலோடு தொடர்புடையது.
# விக்கிப்பீடியா:திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை

பெங்களூர் கிறித்து பல்கலைக்கழகம் தமிழை இரண்டாம் மொழிப்பாடமாகப் பயிலும் மாணவர்களுக்கான தமிழ் விக்கிப்பீடியா தொகுத்தல் பயிற்சிப் பட்டறை ஒன்றை இணைய சமூக மையத்தின் அறிவணுக்கப்பிரிவினர் (CIS-A2K) ஏற்பாடு செய்துள்ளனர். அவ்வமைப்பில் விக்கிப்பீடியா பரப்புரைப் பணியில் ஈடுபட்டுவரும் சுபாசீசு முதலானோருடன் தமிழ் விக்கிப்பீடியர் சுந்தரும் கலந்துகொண்டு பயிற்சியளிக்கிறார். இப்பட்டறையில் 30 முதல் 40 மாணவர்கள் வரை கலந்துகொள்ளக் கூடும்.
# விக்கிப்பீடியா:திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை

## நிகழிடம்

பெங்களூர் கிறித்து பல்கலைக்கழகம்
# விக்கிப்பீடியா:திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை

## நேரம்

திசம்பர் 20-ஆம் நாளன்று மதியம் 12 மணி முதல் பிற்பகல் 2 மணிவரை
# விக்கிப்பீடியா:திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை

## கலந்து கொண்டோர்

- பேரா.கிருஷ்ணசுவாமி
# விக்கிப்பீடியா:திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை

## திட்டம்

இந்த பட்டறையின் மூலம் ஒரு திட்டம் உருவாக்கப்பட்டுள்ளது. அதை விக்கிப்பீடியா:கிறித்து பல்கலைக்கழக விக்கித் திட்டம் என்ற பக்கத்தில் பார்க்கவும்.
# விக்கிப்பீடியா:திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை

## கட்டுரைகளும் ஆக்குனர்களும்

இத்திட்டத்தின்கீழ் பங்களிக்கும் கட்டுரைகளின் அடிப்படையில் கல்லூரிப் பாடத்திட்டத்தில் மதிப்பெண்கள் வழங்கப்படுகின்றன. ஆகையால் இதில் பங்களிக்கும் மாணவ மாணவியர் தத்தம் கட்டுரைகளுக்கு இணைப்பையும் ஒப்பத்தையும் கீழே இடவும்.
- வில்லிசைப் பாடல்களில் சிவனியம் - பயனர்:Vijayalakshmi123
- கங்கை காவிரி இணைப்பு - பயனர்:Parvathy12
- [[முனியான்டி-பயனர்:பாஸ்கா.1315461  
- உயிரைக் கொல்லும் துரித உணவு -பயனர்:Paska-1315461
- இந்தியாவில் கால்பந்து - பயனர்:Suriyaprakash
- சிட்னி கிரிக்கெட் மைதானம்-பயனர்:selvan
- இரண்டாம் சந்திரகுப்தன்-பயனர்:irin paapu
- தமிழிற் கிறிஸ்தவ இலக்கப் பாரம்பரியம்-பயனர்:cladi stef
மனித மரபியல் -பயனர்:anilkumar
- நாட்டுப்புற நம்பிக்கைகள்-பயனர்:Deepika MJ
# பிரம்மஸ்புட சித்தாந்தம்

**பிரம்மஸ்புட சித்தாந்தம்** (*Brāhmasphuṭasiddhānta*) பிரம்மகுப்தரின் முக்கிய படைப்பாகும்.
# பிரம்மஸ்புட சித்தாந்தம்

## பிரம்மஸ்புட சித்தாந்தத்தின் எண்களுக்கான விதிகள்

பிரம்மஸ்புட சித்தாந்தம் கணிதத்தில் நேர்மறை, எதிர்மறை அளவுகளை பற்றிய நூலாகும்.
1. இரண்டு நேர்மறை அளவுகளின் தொகை நேர்மறையாக இருக்கும்
1. இரண்டு எதிர்மறை அளவுகளின் தொகை எதிர்மறையாக இருக்கும்
1. சுழியத்துடன் நேர்மறை அளவின் கூட்டுத்தொகை நேர்மறையாக இருக்கும்
1. சூழியத்துடன் எதிர்மறை அளவின் கூட்டுத்தொகை எதிர்மறையாக இருக்கும்
# கிறிஸ்து பல்கலைக்கழகம்

**கிறிஸ்து பல்கலைக்கழகம்** (*Christ University*) இந்தியாவில் கர்நாடக மாநிலத்தின் தலைநகரான பெங்களூருவில் அமைந்துள்ள தனியார் தன்னாட்சிப் பல்கலைக்கழகமாகும். இப் பல்கலைக்கழகம், 1969 ஆம் ஆண்டு, மேரி இம்மாகுலேட்டின்கார்மேலைட் பாதிரிகளால் நிறுவப்பட்டது. இது இந்தியாவில் உள்ள முதலாவது சிரியன் கத்தோலிக்க மத அமைப்பாகும். 2008 ஆம் ஆண்டில், இப்பல்கலைக்கழகத்திற்கு தன்னாட்சி அதிகாரம் வழங்கப்பட்டது. 2014 இந்தியா டுடே-நீல்சன் ஆய்வுகளின் படி, கிறிஸ்து பல்கலைக்கழகம் இந்தியாவில் வணிக நிருவாகத்தில் முதலாவது நிலையிலும், கலையில் ஆறாவது நிலையிலும், அறிவியலில் 4வது நிலையிலும் உள்ளது.  
சட்டம், வணிக நிர்வாகம், பொருளியல், அறிவியல், சமூகவியல் உள்ளிட்ட பாடங்களில் இளநிலை, முதுநிலைப் படிப்புகள் வழங்கப்படுகின்றன.
# கிறிஸ்து பல்கலைக்கழகம்

## வளாகம்

இதன் வளாகம் 25 ஏக்கர் பரப்பளவை உடையது. 2009இல், மைசூரு நெடுஞ்சாலையில் உள்ள கெங்கேரியில் 75 ஏக்கர் பரப்பளவில் புதிய வளாகம் திறக்கப்பட்டது.
# சக்திதாசன் சுப்பிரமணியன்

**சக்திதாசன் சுப்பிரமணியன்** ஒரு தமிழ் எழுத்தாளராவார். இவருடைய நூல்களை தமிழக அரசு நாட்டுடைமையாக்கியுள்ளது. இவரது மனைவி ஜலஜா சக்திதாசனும் எழுத்தாளர் ஆவார்.
# சக்திதாசன் சுப்பிரமணியன்

## இயற்றியுள்ள நூல்கள்

- உலகம் பிறந்த கதை; 1957; சுதேசமித்திரன், சென்னை-2
- கம்பன் கவித் திரட்டு பகுதி 1
- கம்பன் கவித் திரட்டு பகுதி2, 3
- கம்பன் கவித் திரட்டு பகுதி 4, 5, 6
- கலித்தொகைக் காட்சிகள்
- சோஷலிஸ்ட் ஜவஹர்
- திரு.வி.க. உள்ளமும் உயர்நூல்களும்
- திரு.வி.க. வாழ்வும் தொண்டும்
- நவசக்தி
- பாரதி லீலை
- மகாகவி பாரதியார் (புதுமைக்கண்ணோட்டம்)
- மீண்டும் சிருங்கேரி சென்றேன்
# சக்திதாசன் சுப்பிரமணியன்

## இவற்றையும் காண்க

- தமிழ் நூல்களை நாட்டுடைமையாக்கல்
# பூவை எஸ். ஆறுமுகம்

**பூவை எஸ். ஆறுமுகம்** (பிறப்பு: 31. சனவரி 1927-2003) என்பவர் ஒரு தமிழ் எழுத்தாளராவார். இவர் *கார்த்திகை பாலன், மறைநாயகம், இளையபிரான், பிறைசூடி* போன்ற புனைபெயர்களில் எழுதியுள்ளார். இவருடைய நூல்கள் தமிழக அரசால் நாட்டுடைமையாக்கப்பட்டுள்ளன. எஸ். ஆறுமுகம் என்ற இவர் தனது ஊர் பெயரான பூவை என்ற பெயரை தனது பெயரின் முற்பகுதியில் சேர்த்துக்கொண்டார்.
# பூவை எஸ். ஆறுமுகம்

## வாழ்க்கை

பூவை ஆறுமுகம் 1927ஆம் ஆண்டு சனவரி 31ம் நாள் தமிழ்நாட்டின், புதுக்கோட்டை மாவட்டத்திலுள்ள பூவை என்னும் சிற்றூரில் பிறந்தார். இவர் தனது கல்வியை முடித்தபிறகு, ஏலக்காய் வாரிய இணைப்புத் துறை அலுவலராக ஆனார். மேலும் “ஏலக்காய்” ஏட்டின் துணை ஆசிரியராகவும் இருந்தார்.
# பூவை எஸ். ஆறுமுகம்

## எழுத்துப் பணிகள்

இவரது முதல் கதையான *கரகம்* சுதேசமித்திரனில் 15, ஆகத்து, 1949 அன்று வெளியானது. அதன் பிறகு இருநூற்றுக்கும் மேற்பட்ட புதினங்களையும், சிறு கதைகளையும் எழுதியுள்ளார். இவர் எழுதிய மகுடி என்ற ஓரங்க நாடகமானது, ஆனந்த விகடனில் முதற்பரிசு பெற்ற நாடகமாகும். இவர் எழுதிய கீதை என்ற நாடகமானது தூரதர்ஷனில் பத்து வாரங்கள் ஒளிபரப்பப்பட்டது.
# பூவை எஸ். ஆறுமுகம்

## திரையுலகப் பணிகள்

கூண்டுக்கிளி திரைப்படத்தின் கதை, உரையாடல் உதவியாளராகப் பணியாற்றியுள்ளார். இவரது மூலக்கதையைக் கொண்டு சொந்தங்கள் வாழ்க திரைப்படம் எடுக்கப்பட்டது.
# பூவை எஸ். ஆறுமுகம்

## இயற்றியுள்ள நூல்கள்

1. அந்த நாய்க்குட்டி எங்கே?
1. அந்தி நிலாச் சதுரங்கம்
1. அந்தித் தாமரை
1. அமிர்தம்
1. அமுதவள்ளி
1. அவள் ஒரு மோகனம்
1. அன்புத்தாய் மேகலை
1. அன்னக்கிளி
1. அன்னை தெரேசா
1. ஆடும்தீபம்
1. ஆலமரத்துப் பைங்கிளி
1. இங்கே ஸ்ரீராமன் தீக்குளிக்கிறான்
1. இதோ ஒரு சீதாப்பிராட்டி
1. இனிய கதைகள்
1. உயிரில் கலந்தது
1. உலக அரங்கிலே உன்னத நிகழ்ச்சிகள்!
1. உலகைக் கவர்ந்த உன்னத நிகழ்ச்சிகள்
1. ஏலக்காய்
1. ஒளிபடைத்த கண்ணினாய் வா! வா!
1. ஓடிவந்த பையன்
1. கடல் முத்து
1. கதாநாயகி
1. கரை மணலும், காகித ஓடமும்
1. கல்கி முதல் அகிலன் வரை
1. கவிஞரைச் சந்தித்தேன்
1. களத்துமேடு
1. கன்னித்தொழுவம்
1. காணி நிலம் வேண்டும்
1. காதல் மாயை
1. காந்தி வழிக் கதைகள்
1. கால்படி அரிசி ஆத்மா
1. சமுதாயம் ஒரு சைனா பஜார்
1. சிறுகதைக் கோவை
1. சீதைக்கு ஒரு பொன்மான்
1. சொல்லித் தெரிவதில்லை
1. தஞ்சை சிறுகதைகள்
1. தரை தட்டிய கப்பல்
1. தாய்மண்
1. தாய்வீட்டுச் சீர்
1. தாயின் மணிக்கொடி
1. தாஷ்கண்ட் வீடு
1. திருமணங்கள் சொர்க்கத்தில் நிச்சயிக்கப்படுகின்றன
1. திருமதி சிற்றம்பலம்
1. தென்னாட்டு காந்தி
1. தெம்மாங்குத் தெய்வான
1. தேவலோகப் பாரிஜாதம்
1. நலம் தரும் நாட்டு மருந்துகள்
1. நித்தியமல்லி
1. நிதர்சனங்கள்
1. நீ சிரித்த வேளை
1. பத்தினிப் பெண் வேண்டும்
1. பாபுஜியின் பாபு
1. பாரதச் சிறுவனின் வெற்றிப்பரிசு
1. பிரசவ கால ஆலோசனைகள்
1. பிள்ளைக் கலி
1. புனைப்பெயரும், முதல் கதையும்
1. பூ மணம்
1. பூவையின் சிறுகதைகள்
1. பேறுகாலப் பிரச்சனைகள்
1. பொன்மணித்தீபம்
1. மகாத்மா காந்திக்கு ஜே!
1. மகுடி
1. மருதாணி நகம்
1. முதல் காளாஞ்சி
1. லட்சிய பூமி
1. வசந்த பைரவி
1. விதியின் நாயகி
1. விதியின் யாமினி
1. விளையாட்டுத் தாலி
1. விளையாட்டுத் தோழி
1. வெண்ணிலவு நீ எனக்கு
1. வேனில் விழா
1. ஜாதி ரோஜா (நாடகம்)
1. ஜெயகாந்தன் முதல் சிவசங்கரி வரை
# முல்லை முத்தையா

## வாழ்க்கை வரலாறு

பழநியப்பர், மனோம்மணி தம்பதியினருக்கு மகனாக முத்தையா தேவக்கோட்டையில் பிறந்தார். 15 வயதில் இவரின் தந்தை பர்மாவில் நடத்திவந்த கடையைப் பார்த்துக்கொள்ளச் சென்றார். இரண்டாம் உலகப்போரின்போது நடந்தே தாயகத்துக்கு திரும்பினார். 1943 ல் முல்லை என்ற பதிப்பகத்தினை உருவாக்கி பாரதிதாசன், கோவை அய்யா முத்து போன்றோரின் நூல்களை வெளிட்டமையால் இயற்பெயரான முத்தையா என்பது *முல்லை* முத்தையா என்று வழங்கப்பெற்றது.
# முல்லை முத்தையா

## இயற்றியுள்ள நூல்கள்

1. அயல்நாட்டு அறிஞர்கள் உதிர்த்த முத்துக்கள்
1. இன்பம்
1. தமிழ்ச்சொல் விளக்கம்
1. தமிழர் இனிய வாழ்வு
1. திருக்குறள் உரை-முழுவதும்
1. நபிகள் நாயகம் சரித்திர நிகழ்ச்சிகள்
1. பஞ்சாயத்து நிர்வாக முறை
1. பார் புகழும் பாவேந்தர்
1. பாவேந்தர் பாரதிதாசன் அறுசுவை விருந்து
1. புதுமைப்பித்தன் உதிர்த்த முத்துக்கள்
1. புலவர்கள் உதிர்த்த முத்துக்கள்
1. பெர்னாட்ஷா உதிர்த்த முத்துக்கள்
1. பெர்னாட்ஷா வாழ்வும் பணியும்
1. மனம்போல வாழ்வு
1. மாணவர் மாணவியருக்கு நீதிக்கதைகள்
1. மாணவர்களுக்கு நபிகள் நாயகம் வரலாறு
1. மாணவர்களுக்கு புறநானூற்றுச் சிறுகதைகள்
1. முல்லை கதைகள்
1. வாழ்க்கையில் வெற்றி பெற்றவர்களின் கதைகள்
# முல்லை முத்தையா

## இவற்றையும் காண்க

- தமிழ் நூல்களை நாட்டுடைமையாக்கல்
# பன்வாரி தேவி

**பன்வாரி தேவி**, ராஜஸ்தான் மாநிலத்தைச் சேர்ந்த பெண்மணி. அவர் பாலியல் கொடுமைக்கு ஆளாக்கப்பட்டு, அதன் பின் நடைபெற்ற வழக்கு தேசிய,சர்வதேச அளவில் பரவலாக ஊடகங்களின் கவனத்தை ஈர்த்தது.
# பன்வாரி தேவி

## வாழ்க்கை வரலாறு

இவர் குயவர் வகுப்பை சேர்ந்தவர். அரசு நடத்திவரும் பெண்கள் முன்னேற்ற திட்டத்தில் அடிமட்ட ஊழியராக பணி புரிந்துவந்தார். நிலம், நீர், கல்வி, சுகாதாரம் போன்ற பொது நல விஷயங்களுக்காக உழைத்தார். குழந்தைத் திருமணங்களைத் தடுப்பதிலும் அவர் முனைந்து பணி புரிந்தார்.
# புதுவை அறிவியல் இயக்கம்

1985 ஆண்டு முதல் ‘‘அறிவியல் மக்களுக்கே’’ அறிவியல் சமூக மாற்றத்திற்கே என்ற முத்திரை வாசகத்துடன் இயங்கிவரும் அமைப்புதான் **புதுவை அறிவியல் இயக்கம்** Pondicherry Science Forum PSF. விஞ்ஞானிகள், பல்கலைக்கழக ஆய்வறிஞர்கள், மருத்துவர்கள், கல்லூரிப் பேராசிரியர்கள், ஆசிரியர்கள், அரசு மற்றும் தனியார் நிறுவன அறிவியல் ஆர்வலர்கள், விவசாயிகள், தொழிலாளர்கள்,பெண்கள் மற்றும் மாணவர்களை உறுப்பினர்களாகக் கொண்டு அறிவியல் பரப்புதலை தலையாய நோக்கமாகக் கொண்டு இருபத்து ஒன்பது ஆண்டுகளுக்கும் மேலாக செயல்பட்டு வரும் ஓர் தன்னார்வ அமைப்பாகும்.  
அகில இந்திய மக்கள் அறிவியல் கூட்டமைப்பின் உறுப்பினராகவும் (AIPSN) மத்திய அரசின் தேசிய அறிவியல் & தகவல் தொழில்நுட்ப பரிமாற்றக்குழுவின் (NCSTC NETWORK) உறுப்பினராகவும் உள்ளது. 1985 முதல் புதுவையின் பள்ளிக்கல்வி மற்றும் அறிவியல் பிரச்சாரத்தில் மிக முக்கிய பங்காற்றியுள்ளது. அதுமட்டுமின்றி விவசாயம், மகளிர் சுய உதவிக்குழுக்கள், பொது சுகாதாரம் மற்றும் வளர்ச்சிப்பணிகளிலும் கவனம் செலுத்தி வருகிறது.
# புதுவை அறிவியல் இயக்கம்

## அமைப்புமுறை

அறிவியல் இயக்கத்தின் தற்போதைய பணிகளை மூன்று வகையாகப் பிரிக்கலாம் கல்வி மற்றும் அறிவியல் பரப்புதல், வளர்ச்சி மற்றும் சுற்றுச்சூழல், பெண்கள் ஆற்றல்படுத்தல் போன்றவை. இதன் அடிப்படையில் பெண்களின் சம உரிமைக்கும், கல்வி, பொருளாதார, சுகாதார மேம்பாட்டிற்குப் பணியாற்றும் வகையில் "சமம்" மகளிர் சுயசார்பு இயக்கம் என்ற இயக்கத்தையும், விவசாயிகள், கிராமப்புற வளர்ச்சிப் பணிகளுக்காக சூழலியல் மற்றும் ஊரக வளர்ச்சி மையம் (C.E.R.D)என்ற அமைப்பையும் துணையாகக் கொண்டுள்ளது.  
அறிவியல் இயக்கம் அரசு சாரா அமைப்பு எனும் பெயரிலும் தொண்டு நிறுவனம் எனும் பெயரிலும் இயங்கும் அமைப்பு அல்ல. இது மக்களுக்கான தன்னார்வு மக்கள் இயக்கம், People Movement அதனால்தான் தன் பெயரில் இயக்கம் என்ற சொல்லைக் கொண்டுள்ளது.
# புதுவை அறிவியல் இயக்கம்

## நோக்கம்

சமூகத்தில் அங்கமான மனிதர்களைத் தனியாகவும் குழுவாகவும் விழிப்புணர்வூட்டி, அறிவூட்டி, அதிகாரமூட்டி நல்லதொரு சமூக மாற்றத்தை ஏற்படுத்துவதை நோக்கமாகக் கொண்டது. எதிர்பார்க்கப்படும் மாற்றம் யாரையும் யாரும் சுரண்டாத, எல்லோரும் உழைக்கவும் நல்வாழ்வு வாழவும் உரிமையுள்ளதான, இன்னும் சொல்லப் போனால் இயற்கையையும் பிற உயிரினங்களையும் கூட பாதிக்காத உலகுக்காக உருவாக்கப்பட்ட இயக்கம்.  
- அறிவியலை ஜனநாயகப்படுத்தி சமூக மாற்றத்திற்குப் பயன்படுத்துதல்.
- சாதி,மதம்,இனம்,பாலினம் ஆகியவற்றின் பேரில் நடைபெறும் வேறுபாடுகளுக்கு எதிராகப் பணியாற்றுதல்.
- மக்கள் மத்தியில் அறிவியல் கருத்துகளை கண்காட்சிகள்,கருத்தரங்குகள் மூலமாகக் கொண்டு செல்லுதல்.
- பள்ளி மாணவர்களை இளம் விஞ்ஞானிகளாக்கும் அறிவியல் திட்டங்கள் நடத்துதல்.
- மக்கள் பிரச்சினைகளுக்குத் தீர்வுக்கான அறிவியல் அறிவைப் பயன்படுத்தத் தூண்டுதல்.
- கலைப்பயணம் வீதி நாடகம் மூலம் மக்களிடையே அறிவியல் கருத்துகளை எடுத்துச் செல்லல்.
- அதிக எண்ணிக்கையில் கிராமப்புற மக்களிடையே அடிப்படை அறிவியல் விழிப்புணர்வு அடையச்செய்தல்.
- அறிவியலின் பயன் அதிகம் சென்றடையாத விளிம்பு நிலை மக்களிடையே பணியாற்றுவது.
- அதிகரித்துவரும் மூடநம்பிக்கைளுக்கு எதிராக அனைத்து வகையிலும் பணியாற்றுவது.
- சுற்றுச் சூழலுக்கு எதிரான அனைத்து நடவடிக்கைகளுக்கும் எதிராக தொடர்ந்து பணியாற்றுதல்.
- உள்ளுர் சமுதாய பிரச்சனைகளை கண்டறிதல். அப்பிரச்சனைகளை நீக்க அறிவியல், தொழில்நுட்ப வழிமுறைகளை கொண்டு ஆய்வுகளை மேற்கொள்ளுதல்.
- அந்தந்த பகுதிக்கு, சுற்றுச் சூழலுக்கு நன்மை பயக்கும், எளிய தொழில்நுட்பங்களை உருவாக்குதல், மேம்படுத்துதல்.
- தொழில்நுட்பங்களை பயன்படுத்த விவசாயிகள், பெண்கள், இளைஞர்கள், ஊள்ளுர் சமூகம் போன்றவற்றிற்கு பயிற்சி அளித்தல்.
# புதுவை அறிவியல் இயக்கம்

## சமம் மகளிர் சுயசார்பு இயக்கம்

பெண்கள் சமூகத்தில் அவர்களுக்குரிய இடம் பெறுவதற்காக அறிவொளி காலத்தில் பெண்கள் கல்விக் குழுக்களாகத் தொடங்கப்பட்டுப் பிறகு 1992ஆம் ஆண்டு அறிவியல் பெண்கள் குழு என்ற பெயரிலும் அதன் பிறகு 1997ஆம் ஆண்டு சமம் சிறுசேமிப்புக் குழுக்களாகப் பரிமாணம் பெற்று தற்போது சமம் மகளிர் சுயசார்பு இயக்கம் எனும் பெயரில் பதிவு பெற்ற தனி அமைப்பாக அறிவியல் இயக்கத்தின் வழிகாட்டுதலுடன் செயல்பட்டு வருகிறது.
# புதுவை அறிவியல் இயக்கம்

## சூழலியல் மற்றும் ஊரக வளர்ச்சி மையம்

இது ஒரு மக்களுக்கான ஆராய்ச்சி மற்றும் ஆய்வு மையமாகும். 1994-ம் ஆண்டு டிரஸ்ட் சட்டத்தின் கீழ் முறையாகப் பதிவு செய்யப்பட்டுள்ளது. வளர்ச்சிப் பணிகளைத் திட்டமிட, அவை குறித்து ஆய்வுச் செய்ய, அவற்றைப் செயல்படுத்திப் பார்க்கப் தமிழ்நாடு, புதுவை அறிவியல் இயக்கங்கள் சூழலியல் மற்றும் ஊரக வளர்ச்சி மையத்தை நடத்திவருகின்றன.
# புதுவை அறிவியல் இயக்கம்

## முக்கிய சாதனைகள்

தேசிய எழுத்தறிவுத்திட்டம், புதுவை அறிவொளி இயக்கத்தில் இணைந்து 15வயது முதல் 35வயது வரை உள்ள அனைவரையும் கற்க செய்து முழு எழுத்தறிவு பெற்ற மாநிலமாக மாற்றியதும். ஏரி புனரமைப்புத் திட்டம் TRPP இந்த திட்டத்தை புதுவையில் மாநில அரசுடன் இணைந்து வெற்றிகரமாக நடத்தியதும் மிக முக்கிய சானைகளாக கருதப்படுகிறது. பல்வேறு திட்டச் செயல்பாடுகளை முழு ஈடுபாட்டுடன் மேற்கொண்டதன் மூலம் புதுவை அறிவியல் இயக்கம் மாநிலம் முழுவதும் பரவலான வரவேற்பையும் பாராட்டையும் பெற்ற அமைப்பாக இருந்துவருகிறது.
# புதுவை அறிவியல் இயக்கம்

## நடைபெற்று வரும் பணிகள்

1993 ஆம் ஆண்டு முதல் தேசிய குழந்தைகள் அறிவியல் மாநாட்டை, ஒருங்கிணைப்பதன் மூலம் ஆயிரக்கணக்கான குழந்தைகளை எளிய அறிவியல் ஆய்வுப்பணிகளில் ஈடுபடுத்தி வருகிறது.  
2006 ஆம் ஆண்டுமுதல் அறிவியல் உருவாக்குவோம் என்ற அரசுப் பள்ளி மாணவர்களுக்கான போட்டி திட்டத்தை பாரிஸ் தெற்கு 11 பல்கலைக்கழகத்துடன் இணைந்து நடத்தி வருகிறது.  
கல்விப் பணியை இரண்டு வகையாகப் பிரிக்காலாம். ஒன்று மாணவர்களுக்கான செயல்பாடுகள். மற்றொன்று பொது மக்களுக்கான செயல்பாடுகள்.  
பொது மக்களுக்கான செயல்பாடுகள்.  
- கருத்தரங்குகள்.
- புத்தக வெளியீடு.
- கலைப் பயணங்கள்.
- கண்காட்சிகள்.
- தொலைக்காட்சி நிகழ்ச்சிகள்
- நழுவுப் படக் காட்சிகள்.
- திரைப்படக் காட்சிகள்.
- விஞ்ஞானிகளுடன் மக்கள் சந்திப்புகள் நிகழ்ச்சிகள்.
- வானொலி நிகழ்ச்சிகள்.
- வான் நோக்கும் நிகச்சிகள்.  
மாணவர்களுக்கான செயல்பாடுகள் நேரடியாகவும் ஆசியர்களுகக்கான நிகழ்ச்சிகள் திட்டங்கள்
வழியாகவும் நடைபெறுகின்றன அவை.  
- குழந்தைகள் அறிவியல் திருவிழா.
- தேசிய குழந்தைகள் அறிவியல் மாநாடு.
- பறவைகள் உற்றுநோக்கல்
- கோடைகால அறிவியல் முகாம்.
- வினாடி வினா நிகழ்ச்சிகள்.
- கவிதை, கட்டுரை, ஓவியப் போட்டிகள்.
- மாணவர்கள் மற்றும் விஞ்ஞானிகள் சந்திப்பு.
- விரிவுரை, செயல்முறை அரங்குகள்.
- தேசிய ஆசிரியர்கள் அறிவியல் மாநாடு.
- அறிவியல் உருவாக்குவோம் திட்டம்.
- துளிர் இல்லம்
- தேசிய அறிவியல் தினம்